b'\n_START_ARTICLE_\nNetizen\n_START_PARAGRAPH_\nAng katawagang netizen ay pinaghalong mga salitang Ingles na Internet at citizen na literal na nangangahulugan bilang "citizen of the net" o "mamamayan ng net." Sinasalarawan nito ang isang tao na aktibong sumasali sa mga pamayanang online o ang Internet sa pangkalahatan._NEWLINE_Naging laganap ang paggamit ng katawagan noong kalagitnaang bahagi ng dekada 1990 upang isalarawan yaong mga bagong heograpiya ng mga tao sa Internet. Si Michael F. Hauben, isang may-akda at isa sa mga tagabunsod ng Internet, ay binigyan ng kredito sa pagkalikha at pagpatanyag ng katawagan.'